Notum est præsentibus, futuræ quoque posteritati. Per istarum notulas litterarum notificatur, Leugardem feminam et ejus sobolem, sancto florentio datam fuisse, pro remedio animæ Roberti bellicosi, patris videlicet Seuuvandi, et paganellæ hanc Leugardem canonici Divionenses, per multos annos, et usque suum obitum, libere, et absque ullo impedimento controversiæ tenuerunt. Ea Leugardi mortua, post longo interjecto tempore, Walterius Maufualetch et Helyas ejus nepos, atque Frierus Seuuvendi filius, supradicte Leugardis filios et filias ceperunt calumpniari. Hæc de causa, canonici et supradicti calumpniatores, ad villam quæ decitur Idz, ad placitum convenerunt, die constituta. Ibi auditis et bene discussis eorum objectionibus, Deo volente, Justiciaque dictante, liquido cognoverunt quod injustæ sancti Florentii Jus calumpniabantur. Concesserunt igitur Canonicis Leugardis heredes tenere, et habere, sicut tenuerant et habuerant abantique tempore Hujus rei testes sunt, Arnulfus prior, et Galo, Canonici, Viurricus, Lambertus, Walterius, Laici. Ex utraque Parte, Hugo Dapifer. Ex parte Calumpniatorum Hugo, Bose, Poncius, Anricus.